google/wiki40b huggingface dataset:
Maria Zambaco

Bakgrunn og virke

Maria var kusine av Maria Spartali Stillman, som også hadde vært modell for Burne-Jones. De to kusinene hadde begge den bleke og mystiske kvinnelige skjønnhet som pre-rafaelittene søkte.
Maria kom fra en betydningsfull og rik gresk familie som hadde flyktet fra Hellas for å unnslippe den tyrkiske-muslimske forfølgelsen. Hun skremte sin første beundrer George du Maurier og giftet seg i stedet med en ordinær lege, dr. Zambaco og levde med ham i Paris. Ekteskapet var mislykket, og hun forlot ham med deres to barn for bosatte seg hos sin mor Euphrosyne Cassavetti i London, hvor hun ønsket å bli en skulptør.
Hun møtte Edward Burne-Jones første gang i 1866 da hennes mor bestilte et portrett av henne hos kunstneren. Maria var en kusine av Lucas Ionides, en annen gresk emigrant, som Burne-Jones hadde malt Hymenaeus (1868) for. En gang etter deres første møte begynte de et heftig og lidenskapelig forhold til tross for at Burne-Jones var lykkelig gift med sin hustru Georgiana MacDonald som han hadde giftet seg med i 1860. Burne-Jones’ biografer har hintet om at gjennom tiårene hadde han flere forhold til unge sjelfulle kvinner som inspirasjon for sin egen kunstneriske kreativitet. 
Forholdet mellom Zambaco og Burne-Jones varte fram til 1871 eller 1872 og hennes ansikt finnes på en rekke av hans bilder: Cupid Finding Psyche (1866), Portrait of Maria Zambaco (1870), Mirror of Venus (1870) og Phyllis and Demophoön (1870) hvor Demophoön antagelig representerer Burne-Jones selv som sliter med å fri seg fra sin elskerinne.
Det er mulig at paret levde sammen i Paris i noen måneder til Burne-Jones endte forholdet ettersom han følte skyldig, men hun var fortsatt i hans bevissthet og hennes ansikt går igjen som fristerinne i hans store maleri The Beguiling of Merlin (1872–1877).
I løpet av 1870-tallet stilte Burne-Jones ikke ut, etter en rekke fiendtlige angrep i kunstpressen. Etter det lidenskapelige, men håpløse forholdet til sin modell Maria Zambaco måtte han utstå en skandale da hun forsøkte å begå selvmord i all offentlighet. Høy på laudanum forsøkte Maria Zambaco å få sin elsker med på en felles selvmordspakt ved bredden av kanalen Regent's Canal. Da den forskrekkede Burne-Jones avviste forslaget truet Zambaco med å kaste seg i vannet på egen hånd. Naboene, blant annet ekteparet Robert og Elizabeth Browning tilkalte politiet mens Burne-Jones skal ha besvimt.
Maria Zambaco aksepterte etterhvert at Burne-Jones ikke ville noen gang forlate sin hustru. Det er indikasjoner på at forholdet likevel fortsatte til og fra en stund videre. Burne-Jones innledet også et forhold til May Gaskell i 1892 da han var 59 år gammel, selv om forholdet ikke var seksuelt og hun heller ikke – i motsetning til Maria Zambaco – poserte for hans malerier. Helsen hans forverret seg fra 1896 og han døde to år senere. 
Maria Zambaco levde fram til hun døde i Paris i 1914, men hun er gravlagt på West Norwood Cemetery i den gresk-ortodokse seksjonen, i London.
Gymnastikk under Asialekene 1994

Gymnastikk under Asialekene 1994. Gymnastikk var en av flere sporter under de tolvte Asialekene som ble arrangert i Hiroshima i Japan. Det var sjette gangen som gymnastikk var på programmet under Asialekene og det ble konkurrert i rytmisk gymnastikk og turn. Turnkonkurransene ble avviklet i perioden 3. til 6. oktober 1994, mens rytmisk gymnastikk ble avviklet 9. og 10. oktober 1994. Det var totalt femten øvelser, åtte for menn (7 individuelle og en lagkonkurranse) og sju for kvinner (seks individuelle og en lagkonkurranse) hvorav en var i rytmisk gymnastikk. Kina ble beste nasjon med tretten gullmedaljer foran Sør-Korea og Japan med to hver.
Platytomus

Utseende

Små (1,8 -3,3 millimeter), litt matte, rødbrune til svarte gjødselbiller, avlange med kraftige bein, antennene ender i en vifte. Kroppen er mer eller mindre sylindrisk og avlang. Pronotum har svært kraftig, litt rynket punktering, også noen ganske fine punkter innimellom de grovere. Dekkvingene har kraftige punktrader. De er blant de minste artene i gruppen skarabider.

Levevis

Til tross for at slekten er artsrik er biologien nokså dårlig kjent. Noen arter er funnet mellom løvstrø, noen kommer til lys om natten.

Utbredelse

Slekten er utbredt i alle verdensdeler.
Junya Tanaka

Japans herrelandslag

Junya Tanaka har spilt én landskamp for Japans herrelandslag.
Berner sennenhund

Opprinnelse og alder

Berner sennenhund er en molosser mange kynologer mener nedstammer fra den gamle romerske molosseren, som ble innført til Sveits av romerske legionærer i romertiden. I middelalderen fantes det en type trefarget molosser i Sveits som gikk under tilnavnet «slaktermastiff». Denne ble blant annet brukt av sveitsiske soldater i krig og er trolig en etterkommer av de romerske kamphundene som romerne innførte. Fra disse har så trolig de første «sennenhundene» oppstått.
Såkalte sennenhunder, som også kalles sveitsiske kveghunder, har eksistert i Sveits gjennom flere århundrer, men som selvstendige hunderaser dukket de først opp på 1890-tallet. Den første standarden ble publisert i 1898 og gjaldt sppenzeller sennenhund, som stammer fra Appenzell-området i østre Sveits. Dernest fikk berner sennenhund sin rasestandard i 1907 og grosser schweizer sennenhund i 1909, mens entelbucher sennenhund (som stammer fra Luzern-området og er den minste av sennenhundene) fikk sin rasestandard i 1913.
I tidsrommet mellom andre verdenskrig og 1950 ble det krysset inn blodslinjer fra newfoundlandshund i berner sennenhund, for å gjøre rasen større og kraftigere. Berner sennenhund skiller seg derfor fra sine tre slektninger gjennom å ha en annen pelstype og en noe kraftige (tyngre) bygning.

Utseende, anatomi og fysikk

Rasen er en stor og kraftig hund med langhåret trefarget pels, som er glatt med innslag av bølger. Basisfargen er sort og har rike tanfargede tegninger på kinnene, over øyne, på alle ben og på brystet. Det er også innslag av hvit i pannen og ut over neseryggen og på fremre del av snutepartiet, samt på brystet. Labbene og haletippen har som regel også innslag av hvitt. Øynene er brune mens snuten er svart.
Hunden er kraftigt bygd og gir inntrykk av å være en typisk molosser. Hannen har en mankehøyde mellon 64-70 cm og tispen mellon 58–66 cm.

Bruksområde

Berner sennenhund er en allsidig brukshund og en god familiehund. Som brukshund har den flotte egenskaper som blant annet trekkhund og kløvhund. Den har dessuten fortsatt sine forutsetninger i behold som kveghund, forutsatt at den får tidlig trening.

Lynne og væremåte

Berner sennenhund beskrives som rolige, snille og lekeglade familiehunder som misliker å bli etterlatt alene hjemme. Rasen trives best med å være utendørs, sommer som vinter, og varsler (moderat) når det kommer fremmede. Den trenger rikelig med mosjon og noe pelsstell.

Annet

Hunderasen virker dessverre å være predisponert for visse kreftformer og har i snitt relativt kort levealder for sin størrelse. En studie (publisert i ISRN Veterinary Science) fra 2012 viser at av 394 dødsfall var hele 180 (45,7 %) relatert til kreft. Gjennomsnittsalderen var 8,0 år.
I spøkelyset

I spøkelyset var et norsk underholdningsprogram av og med KLM og ble sendt på NRK fra 29. oktober 1983 til 7. januar 1984.

Om serien

Programmets tittel er en parodi på Ingrid Espelid-programmet I søkelyset (1972–1975) og besto av seks programmer som hadde et bestemt tema: Total-trim, Postordre, E.T. - etterretningstjenesten, Høysommer II (Norsk filmproduksjon), Speidere og Broderskapet Norsktoppen (parodi på Frimurerlosjen). I programmet hadde KLM med seg Kjersti Døvigen, som Trond Kirkvaag samarbeidet med i Å, langt i fra! i 1974, på noen av de kvinnelige rollene. Total-trim-sketsjen er forøvrig inspirert av Monty Python-sketsjen The Ministry of Silly Walks og KLM fikk en liten radiohit i sangen Høysommer II, eller På en bondegård som den også kalles, som er en norsk versjon av Mungo Jerry-låta In the Summertime.
Brotherhood of Evil

Brotherhood of Evil er en fiktiv gruppe superskurker kjent fra tegneserier utgitt av det amerikanske forlaget DC Comics. Gruppen opptrer først og fremst i tegneserien Doom Patrol og ble skapt av forfatteren Arnold Drake og tegneren Bruno Premiani i 1964. Gruppen bestod opprinnelig av figurene The Brain, Monsieur Mallah, General Immortus og Madame Rouge.
Garn (tekstil)

Garn er fibrer som er spunnet sammen. Garn kan også kalles tråd. Opprinnelig var tråd et garn som bestod av enkeltgarn som var tvunnet sammen. Garn kan være stapelgarn eller filamentgarn. Filamentgarn består av endeløse fibrer. Fibrene i stapelgarn har alltid begrenset lengde. Bomull og ull gir alltid stapelgarn. Oppkuttede filamenter av kunstfiber gir også stapelgarn. 
Garn vikles opp på spoler eller på glatte spindler. Etter spinning kan flere garn tvinnes sammen til et tykkere garn som kan bestå av 2 eller flere enkeltgarn. Ferdig garn blir ofte viklet opp på en garnvinde (hespetre) slik at det danner en ringformet bunt som kalles en hespe(l). Fiberkvaliteten bestemmer garnets egenskaper og effekt. 
Et garn beskrives både ved fiberinnhold og ved garnnummer (eller finhet). Tvinningsgraden oppgir antallet tvinninger per lengdeenhet. Garnets styrke er den kraft som skal til for å slite av garnet og oppgis som bruddlengde. Bruddlengde er den lengden av garnet som fritt ophengt ville ha utøvd den kraften som må til for å bryte garnet.
Ljubim

Ljubim (russisk: Люби́м) er en by i Jaroslavl oblast i Russland. Den ligger ved elva Obnora (ei sideelv til Kostroma), rundt 100 km nordøst for Jaroslavl. Innbyggertall: 6 254 (folketelling 2002).
Ljubim ble første gang nevnt i 1538. Den fikk byrettigheter i 1777. Det ligger en jernbanestasjon og endel treforedlingsindustri i byen.
«Zhongshan»

«Zhongshan», opprinnelig «Yongfeng», var et kinesisk krigsskip bygd i 1912. Byggingen ble påbegynt i 1910, og skipet ble satt i tjeneste i 1913. Det hadde et deplacement på 780 tonn, en lengde på 65,9 meter og stakk 3 meter dypt.
Det gjennomgikk i 1925 et navneskifte fra «Yongfeng» og ble oppkalt etter nylig avdøde dr. Sun Yat-sen (1866-1925, hvis navn på mandarin blir Zhongshan).
Skipet var involvert i Krigsskipet Zhongshan-episoden i 1926 og senere under slaget ved Wuhan i 1938 under den annen sino-japanske krig (1937–1945). Det ble bombet og senket på Yangtzefloden under Wuhan-slaget av japanske angripere den 24. oktober 1938.
Alstadsteinen

Alstadsteinen er en rikt utsmykket runestein med to separate innskrifter fra gården Nedre Alstad i Hof, Østre Toten kommune, Oppland. Steinen er hogd ut av rød sandstein, av en type som i Norge bare finnes på Ringerike, langs østsiden av Tyrifjorden og Steinsfjorden.

Historie

På gården sto i middelalderen en liten stavkirke, og det er mulig at det finnes en sammenheng mellom gården som kirkested og lokaliseringen av steinen. Men etter alt å dømme var steinen der før kirken.
Steinen er første gang nevnt i verket Monumenta danica av Ole Worm i 1643. Den første inngående dokumentasjonen av steinen var ved M.F.Arendt som tegnet av både figurene og de to innskriftene. Steinen sto da på tunet, rett foran hovedbygningen. En gang rundt 1830 ble den skadet ved at en tømmerstokk falt og brakk steinen tvers av nede ved foten. Steinen lå en stund nede, men det skal ha skjedd mye sykdom og ulykke med buskapen, og dette ble satt i forbindelse med den brukne steinen (jfr. tradisjonen med Vigsteinen). Den ble reparert med jernbånd og satt opp på plass, og slik er den avbildet i 1854. I 1913 ble steinen innlemmet i Universitetets Oldsaksamling, og sto i mange år i foajeen i Historisk Museum.

Innskriftene

Alstadsteinen har gjennom årene vært omfattet av stor interesse for arkeologer og runologer, og den er blitt tolket av både Oluf Rygh og Ingvald Undset. På basis av disse og hans egne studier gjengis her Magnus Olsens tolkning.
José Luis Rodríguez Zapatero

Bakgrunn

José Luis Rodríguez Zapatero er sønnesønn av en republikansk offiser, Juan Rodríguez Lozano, som ble tidlig arrestert og henrettet under den spanske borgerkrig i 1936.

Tidlig virke og politisk karriere

Etter en tale av Felipe González som Zapatero hørte på, ble han i 1979 med i PSOE. Han studerte rettsvitenskap ved Universitetet i Léon og fikk senere stilling ved  universitetet, der han foreleste i forfatningsrett. Allerede i 1986 ble han medlem av parlamentet, som det yngste parlamentsmedlem i Spania noensinne. 
Han ble partileder i 2000 og overtok et splittet parti i krise.

Parlamentsvalget i Spania 2004

Parlamentsvalget ble preget av terrorangrepet mot Madrid i 2004. Sittende statsminister Aznar var rask med å fordømme angrepet, og rettet skytset mot den baskiske terrorgruppen ETA. Da dette viste seg ikke å stemme, snudde dette opp ned på valget, og det endte med at Partido Socialista Obrero Español (PSOE) vant valget.
Utdypende artikkel: Terrorangrepet i Madrid mars 2004
Bogatunet

Bogatunet er et kulturminne i Radøy kommune i Nordhordland. Bogatunet er et såkalt sammenbygd anlegg; flere tømmerkjerner med ulike funksjoner er satt sammen og danner til sammen en bygning. Historien forteller at det tidligere var mange slike hus i Nordhordland, men bare få av dem er bevart. Bogatunet ble på 1940-tallet overtatt av Nord- og Midhordland sogelag og tilhører fremdeles dette historielaget. 
Sammenbygde anlegg hadde gjerne bolig og fjøs under samme tak, på Boga er det ulike innhus som er bygd sammen: Eldhus, to stuer og matbu med lem (loftsetasje). I den eldste stua og eldhuset er det ljore. Bogatunet er datert med dendrokronologi, og årringene i tømmeret viser at de eldste deler av huset er bygd omkring år 1600. Loftet ble tatt ned tidlig på 1900-tallet, og restaurert om lag år 1950. I 2004 ble loftet på ny restaurert, og da på grunnlag av mer nøyaktige studier.
Stua i Bogatunet er dekorert med kroting, slik det var vanlig i røykstuer. Det bodde folk i huset til 1905 da eieren bygde nytt hus et annet sted på gården. Den siste krotingen som var utført i stua ble bevart ved at den ble overmalt.
Qingyuan (Lishui)

Qingyuan (kinesisk: 庆元县, pinyin: Qìngyuán Xiàn) er et fylke i byprefekturet Lishui i provinsen Zhejiang i Folkerepublikken Kina. Befolkningen pr 2000 var på 194.110.
Andre slag om Loc Ninh

Påskeoffensiven

Påskeoffensiven var en militær offensiv under Vietnamkrigen som ble iverksatt av Nord-Vietnam gjennom Vietnams folkehær og FNL rettet mot de posisjonene som ble hold av Sør-Vietnams hær (ARVN) og amerikanske styrker i perioden 30. mars til 22. oktober 1972.
Slaget endte med at de nordvietnamesiske styrkene erobret Lộc Ninh 32 km nord for An Lộc ved grensen til Kambodsja hvor FNL satte opp et nytt hovedkvarter.
Dette dannet et utgangspunkt for ytterligere avansement mot Saigon, noe som første til slaget om An Lộc 13. april til 20 juli samme år, hvor den nordvietnamesiske framrykningen ble stoppet.

Ettervirkninger

Seieren i An Lộc var imidlertid ikke fullstendig, da sørvietnameserne ikke  lyktes i åpne veien til Saigon før i juli. Den 18. sørvietnamesiske divisjonen ble sendt til byen, for å erstatte den utslitte 5. divisjon. Den 18. divisjonen ble spredt mer ut fra An Lộc for å presse de nordvietnamesiske styrkene lengre unna og stabilisere området. Slaget viste hvor avhengig de sørvietnamesiske styrkene fortsatt var av amerikansk luftstøtte. For de nordvietnamesiske styrkene viste slaget nordvietnamesernes logistikkproblemer, da de måtte avbryte kampene etter hvert angrep for å få fram nye forsyninger.
Ogdoaden

Ogdoaden (fra gresk ογδοάς, «de åttefoldig»; gammelegyptisk: Khemenu, Ḫmnw) var i egyptisk mytologi åtte opphavelige guddommer som representerte verden før skapelsen. De ble dyrket i byen Hermopolis (Khemenu, Ḫmnw, «åttebyen»), lokalisert på grensen mellom Øvre og Nedre Egypt, i løpet av Det gamle rike (i tiden mellom rundt 2686 og 2181 f.Kr.).
Mens det er ingen tvil om at allerede i antikken var denne gruppen med guder blitt avleggs og i stor grad glemt, selv i sammensetningen av de konservative pyramidetekstene mot slutten av Det gamle rike var de på vei ut av den offentlige oppmerksomhet, unntatt for religiøse eksperter. De eldste kjente visuelle representasjoner av gruppen er ikke fra før tiden til farao Seti I. Tekster fra senepoken i Egypt beskrev dem ved at de mannlige guddommene hadde froskehoder og de kvinnelige slangehoder, og de er ofte beskrevet på dette viset i relieffer i gresk-romersk tid.

Tolkning

Navnene på Nun og Nut (Naunet) er skrevet med bestemmelseordet for himmel og vann, og det synes åpenbart at de representerer det opphavelige urvannene fra før skapelsen.
Ḥeḥu (Heh) og Ḥeḥut har ingen direkte identifiserbar bestemmelseord; i henhold til et forslag fra den tysk egyptologen Heinrich Karl Brugsch (1885) er navnet assosiert med et begrep for et udefinerbart eller ubegrenset nummer, ḥeḥ, noe som antyder til konsept tilsvarende til det greske aion. Dog, fra konteksten av et antall avsnitt hvor Ḥeḥu er omtalt, foreslår Brugsch at han kan ha vært personifiseringen av atmosfæren (luft) mellom himmelen og jorden (sammenlign med Shu).
Kekui (Kek) og Kekuit er skrevet med et bestemmelseord kombinert med hieroglyfen for himmel sammen med stav eller et septer. Det er benyttet for ord knyttet til mørke og ubemerkethet, og kkw som et vanlig ord betyr «mørkhet», noe som antyder at disse gudene representerte det opphavelige mørket, sammenlignbar med det greske konseptet Erebos (gresk: Ἔρεβος, «dypt mørke, skygge»), men i en del aspekter synes det å representere dagen like mye som natten, eller kanskje særskilt endringen fra natt til dag og fra dag til natt.
Det fjerde paret opptrer med en rekke navn, tidvis er navnet Qerḥ erstattet med Ni, Nenu, Nut, eller Amun, og det kvinnelige navnet Qerḥet med Ennit, Nenuit, Nut, Nit, eller Amaunet. Den vanlige betydningen for qerḥ er «natt», men bestemmelseordet (D41 for «å stoppe, nekte») antyder også prinsippet om inaktivitet eller hvile.
Det er ingen åpenbar måte å tilskrive fire funksjoner for de fire parene med guder, og det synes også som at «oldtidens egyptere selv ikke hadde en klar ide» angående slike funksjoner.
Løsningsrett

Løsningsrett er et fellesbegrep på ulike rettigheter som gir rett til å overta et formuesgode. Uttrykket brukes særlig om rett til å overta fast eiendom, men er også praktisk for blant annet løsøre, sameieandeler og selskapsandeler (herunder aksjer). Løsningsrettigheter kan ha hjemmel i lov eller avtale, og det nærmere innholdet av retten vil komme an på hva som følger av rettsgrunnlaget.
Den mest kjente formen for løsningsrett er forkjøpsrett, som gir rett til å overta et formuesgode som har skiftet eier. En lignende form er tilbudsrett – forskjellen fra forkjøpsretten er at det i slike tilfeller enda ikke har skjedd noe eierskifte, kun et uttrykt ønske fra eieren om at han ønsker å avhende. Løsningsretter som gir en ubetinget rett for rettighetshaver til å overta gjenstanden uten noen forutgående hendelse kalles kjøperett eller opsjon. Andre praktiske løsningsretter er odelsrett og åsetesrett, som er særegne for Norge.
Ulike løsningsretter følger i norsk rett av en rekke lover, den mest generelle er løsningsrettloven fra 1994.
Dingana

Utseende

Middelsstore (vingespenn 41-72 millimeter), brune sommerfugler med doble øyeflekker på forvingene.
Oversiden er brun, forvingen har en gult bånd langs ytterkanten, bakvingen en rad av øyeflekker. Bakvingenes underside er mørkbrun med øyeflekker.

Levevis

Larvene lever på gress (Poaceae). De lever på gressmarker og har én generasjon hvert år som flyr om våren og sommeren.

Utbredelse

Slekten finnes bare i høytliggende områder i Sør-Afrika, Lesotho og Swaziland.
B.J. Novak

Tidlig liv

Novak ble født 31. juli 1979 i Newton i Massachusetts. Foreldrene hans er Linda (født Manaly) og forfatteren William Novak. Novaks familie er jødiske. Hans far med-redigerte The Big Book of Jewish Humor og har skyggeskrevet memoarer for Nancy Reagan, Lee Iacocca, Magic Johnson og andre. Hans foreldre har også etablert en jødisk ekteskapsformidlingtjeneste. Novak har to yngre brødre, Jesse, komponist, og Lev. Han gikk på Salomo Schechter Day School of Greater Boston for både barneskole og ungdomsskole.
Han gikk på Newton South High School med fremtidige The Office-skuespiller John Krasinski, og de ble uteksaminert i 1997. Novak ble uteksaminert fra Harvard University i 2001, der han var medlem av The Harvard Lampoon og Hasty Pudding Club. Han tok hovedfag i engelsk og spansk litteratur og skrev oppgave om filmene av Shakespeares Hamlet.
Utenom Lampoon, var han tidvis iscenesatt og fremførte i en rekke show kalt The B. J. Show, med en Harvard-student, B.J. Averell.
Skandinavisk Cup 2014/15

Skandinavisk Cup 2014/15 i langrenn ble arrangert av FIS, og er nivået under Verdenscupen i langrenn. Sesongen startet 12. desember 2014 på Lillehammer, og ble avsluttet 25. februar 2015 i Leina i Estland.

Kvinner

Distansecupen
Akademisk kvarter

Akademisk kvarter er et uttrykk som stammer fra universitetene, akademia, hvor det betegner det første kvarteret av hver forelesningstime innen undervisningen begynner og til den reelt begynner.
Det er etter gammel skikk den tiden en foreleser og da særlig en universitetsprofessor, kunne tillate seg å komme for sent i forhold til annonsert tidspunkt for en universitetsforelesning, spesielt når den kunngjorte tiden var et helt timetall. Ved Universitetet i Oslo ble klokkeslettet for forelesningene kunngjort slik inntil 1915, men siden har det kunngjorte klokkeslettet vært å forstå uten akademisk kvarter. Ved universiteter i Norge er det nå vanlig at forelesninger begynner 15 minutter over hel, f.eks. 10:15, slik at det akademiske kvarteret allerede er tatt høyde for og studentene slipper å sitte og vente.
Uttrykket har gått inn i vanlig dagligtale som en sosialt akseptabelt tid å komme for sent i forbindelse med private selskap. Uttrykket har også gitt opphav til ordspillet om navnet til Det Akademiske Kvarter i Bergen.
Krabbeskipet

Krabbeskipet, eller Kanikosen, er en proletarroman av Takiji Kobayashi som ble skrevet i 1929. Romanen, som regnes som et av de fremste verkene innen den japanske proletarlitteraturen, er en kollektivroman som omhandler de brutale arbeidsvilkårene for mannskapet på et fabrikkskip som fisker og hermetiserer krabber i Okhotskhavet, og deres kamp mot kapitalistenes makt.
Romanen fikk en renessanse og ble helt uventet en bestselger i 2008, noe som oppfattes som en avspeiling av vanskelige arbeids- og levevilkår i dagens Japan.
Peter George Peterson

Liv og virke

Petersons foreldre var innvandrere fra Hellas. Faren endret sitt navn fra Georgios Petropoulos til George Peterson. Peter George Peterson ble uteksaminert i 1947 fra Northwestern University og avla i 1951 sin MBA-grad ved University of Chicago.
Peterson ettertrådte i 1972 Maurice Stans som handelsminister. Han ble etterfulgt det følgende år av Frederick B. Dent. Lehman Brothers var havnet i krise etter Robert Lehmans død i år 1969 da intet medlem av Lehman-familien var aktivt involvert i forretningsdriften. Med Peterson som administrerende direktør oppnådde Lehman Brothers rekordhøye overskudd etter at virksomheten hadde vært tapsbringende på tidspunktet for hans ansettelse. Kurven svingte senere på nytt og Lewis Glucksman overtok. Etter Lehman Brothers var Peterson med på å grunnlegge Blackstone Group.